কয়েকদিন আগেই শিয়ালদহ স্টেশনে প্লাটফর্মে ধাক্কা মেরেছিল লোকাল ট্রেন। যার জেরে আতঙ্ক ছড়িয়েছিল যাত্রীদের মধ্যে। এ দিন যা ঘটল, তাতে কিন্তু লোকাল ট্রেনের যাত্রীদের দুশ্চিন্তা আরও বাড়বে।
এবার শিয়ালদহ স্টেশনে ডাউন নামখানা লোকালের কামরা থেকে উদ্ধার হল এক ব্যাগ আগ্নেয়াস্ত্র। মঙ্গলবার রাতে রুটিন তল্লাশির সময়ে ট্রেনের মহিলা কাময়ায় উদ্ধার হয় ২২টি আগ্নেয়াস্ত্রের অংশ। 

উদ্ধার হওয়া বন্দুকের অংশ। নিজস্ব চিত্র
প্রতিদিনের মতো মঙ্গলবার রাতে জিআরপি ও এডিএস শিয়ালদহের কর্মীরা ১৪ নম্বর প্ল্যাটফর্মে দাঁড়িয়ে থাকা ডাউন নামখানা লোকালের কামড়ায় তল্লাশি চালাচ্ছিলেন। সেই সময়ে ট্রেনটির মহিলা কামড়ার আসনের নীচে একটি প্লাস্টিকের ব্যাগ দেখে সন্দেহ হয় কর্তব্যরত রেল পুলিশ কর্মীদের। প্লাস্টিকের ব্যাগের মুখ আলগা করতেই চক্ষু চড়কগাছ হয়ে যায় পুলিশ কর্মীদের। 

এই বিষয়ে অন্যান্য খবর

বাবা-মায়ের ফেলে যাওয়া দুধের শিশুকে রক্ষা করে মানুষকে হারিয়ে দিল কুকু


দেখা যায়, প্রচুর অসমাপ্ত ওয়ান সাটার বন্দুক রয়েছে ওই প্লাস্টিকের ব্যাগে। ব্যাগটি জিআরপি অফিসে নিয়ে গিয়ে খোলা হলে দেখা যায় তাতে ২২ টি অসমাপ্ত আগ্নেয়াস্ত্র রয়েছে। তা দেখে পুলিশ কর্মীদের প্রাথমিক অনুমা,ন বিহারের মুঙ্গের থেকেই এই অস্ত্রগুলি আসছিল।

উদ্ধার হওয়া আগ্নেয়াস্ত্রের অংশ নিয়ে পুলিশকর্মীরা। নিজস্ব চিত্র
কিন্তু দক্ষিণ ২৪ পরগনা জেলার কোথায় সেগুলি নিয়ে যাওয়া হচ্ছিল, সে বিষয়ে নিশ্চিত নয় পুলিশ। পুলিশের অনুমান, কোনও মহিলা মারফত এই অস্ত্রগুলি পাচার করা হচ্ছিল। তবে কে বা কারা এগুলি নিয়ে এসে এই ডাউন নামখানা লোকালে উঠেছিল, সে বিষয়ে তদন্ত শুরু করেছে শিয়ালদহ রেল পুলিশ। খতিয়ে দেখা হচ্ছে স্টেশনের সিসিটিভি ফুটেজ।